Se încing spiritele la Kremlin: Alexei Navalnîi ar putea fi condamnat la 13 ani și jumătate de închisoare.
Alexei Navalnîi se află în continuare în spatele gratiilor, în Rusia. Disidentul rus ar putea fi condamnat la 13 ani și jumătate de închisoare. Kremlinul speră ca prin această sentință mișcarea lui Navalnîi să fie dizolvată.
Revenirea lui Alexei Navalnîi în Rusia a pus pe jar întreaga lume. Arestarea sa a produs numeroase reacții negative la adresa Kremlinului, din partea multor state, iar disidentul rus continuă să-i dea mari bătăi de cap președintelui Vladimir Putin. De această dată, Kremlinul ar fi găsit pista perfectă ca Navalnîi să fie închis pentru o faptă anume. Liderul opoziției ar putea fi condamnat la 13 ani și jumătate de închisoare, scenariu pe care Kremlinul l-ar fi pregătit pentru ca mișcarea lui Navalnîi să fie dizolvată, potrivit The Moscow Times care citează Bloomberg.Două sentințe pregătite pentru "dușmanul Kremlinului"Navalnîi a fost încarcerat imediat cum a pus piciorul pe tărâmul rusesc, după ce s-a întors din Germania, țară în care s-a recuperat după ce a fost otrăvit cu Novichok. Dubla sentință de 13 ani și jumătate pentru Alexei Navalnîi ar putea fi dată luna viitoare. Se pare că disidentul rus o poate primi în urma unui caz mai vechi de delapidare, pentru care este acuzat că a furat donațiile susținătorilor, susține sursa citată. 10 ani ar putea primi în acest caz, iar alți 3 ani și jumătate în alt caz de delapidare.Din spatele gratiilor, Navalnîi a cerut ca, sâmbătă, rușii să protesteze în stradă, însă Rusia a multiplicat arestarea opozanților săi. Aceste arestări au fost raportate de echipa opozantului și de ONG-ul specializat OVD-Info.Altfel, Rusia neagă faptul că Navalny a fost otrăvit și acuză Berlinul că a reținut dovezi care demonstrează contrariul.